**Ljubav**

Ljubav?! Zašto je teže reći *volim te* nego *i ja tebe*. Riječi *volim te* za mene imaju veliko značenje jer pokazuju najtananiji osjećaj koji vlada mojim srcem. Osjećaj ljubavi preuzima moj razum zbog kojeg sam spremna napraviti bilo što, samo da me *taj* osjećaj ljubavi ne ostavi.

Ljubav je fizička i duševna snaga, koja održava svakog čovjeka na životu. Bez ljubavi ljudi bi bili prazni, nepotpuni, nešto bi im nedostajalo, nešto bi ih tištilo i mučilo. Ljubav ima svoje mjesto u mom srcu, svaki naš pomak, riječ, svako naše djelo ima neki efekt, nekakve posljedice, a na kraju iščezne, zaboravi se, nestane. Samo veliki korak pamti se dugo i znači mnogo. Za mene je ljubav još neistražena, otkrila sam tek jedan djelić nje i ne želim ga ostaviti tu, zaboraviti. Želim tu ljubav pretvoriti u nešto trajno, nezaboravno. Ljubav nije stvar koju ćemo uzeti, kupiti ili usvojiti. Ljubav je kao staklo koje se lomi kada ga čovjek uzme nesigurno ili prečvrsto.

Ljubav nema mjere za vrijeme, ona cvjeta i zrije u jednom trenutku kojeg mi ne možemo odrediti, samo se dogodi. Kada ljudi ne bi bili sposobni voljeti, ne znam kako bi svijet funkcionirao jer ljudi su ovisi jedni o drugima. Moramo se truditi i pomagati drugima, jer ako želiš biti voljen moraš i ti voljeti.

Ljubav je jedina „*stvar“*  koja dijeljenjem postaje sve veća i veća.

 Maja Radovanović (1. c/2010.)